“Созвездие-Йолдызлык” фестивале миллион чиген узачак

	XVIII фестивальнең яңалыклары турында Министрлар Кабинетында узган брифингта сөйләштеләр. 25 февральдә Татарстанның шәһәрләре һәм районнарында “Созвездие-Йолдызлык” ачык республика телевизион яшьләр фестиваленең сайлап алу турлары старт ала. 	 Быелгы фестивальнең төп яңалыклары хакында Министрлар Кабинетында узган брифингта ТР Президентының Мәдәниятне үстерүгә ярдәм фонды башкарма директоры Нурия Хашимова, “Созвездие-Йолдызлык” фестиваленең генераль продюсеры, ТР атказанган сәнгать эшлеклесе Дмитрий Туманов, Россия һәм Татарстанның халык артисты, фестивальнең жюри рәисе Зилә Сөнгатуллина хәбәр итте. XVIII “Созвездие-Йолдызлык” фестивале быел “Миллиончы катнашучы” лозунгы астында узачак. Бу зур күрсәткечне Татарстанның һәр почмагында билгеләп үтәчәкләр: гаммәви мәгълүмат чараларында һәм социаль челтәрләрдә төрле ел катнашучыларының, оештыручылар һәм мөгаллимнәрнең тарихи хәтирәләреннән төзелгән котлау флешмоблары планлаштырылган. Оештыру комитеты карары буенча, быелгы фестивальнең һәр катнашучысы миллиончы булып санала. 
	---	
Матбугат.ру

	№ --- | 07.02.2018	


